настоящите мерки няма да засегнат традиционните търговски обеми и че ползвателите от Съюза ще разполагат с достатъчно гъвкавост за смяна на източниците на снабдяване, ако това стане необходимо.
 (54)
 Поради това тарифната квота за категория продукти 8 ще се превърне в обща тарифна квота, управлявана на тримесечна основа, считано от 1 юли 2020 г.
 в) Категория 25 (заварени тръби с големи диаметри)
 (55)
 Комисията припомня основанието за определянето на тази тарифна квота като обща и се позовава на обясненията, изложени в съображения 54—59 от първия регламент за преглед.
 Коментари от заинтересованите страни
 (56)
 Някои заинтересовани страни поискаха извършването на промени в тази категория. По-специално страните поискаха връщане към система от комбинация от конкретни за всяка държава квоти и остатъчни квоти. Освен това някои страни поискаха също така тази тарифна квота да се раздели на две подкатегории, за да бъдат взети предвид по-добре специфичните характеристики на продуктите, групирани в тази категория.
 Позиция на Комисията
 (57)
 В своя анализ в рамките на настоящия втори преглед Комисията отбеляза (въз основа на набор от данни, които не бяха на разположение по време на разследването в рамките на първия преглед) наличието на доста необичайна тенденция при потоците на вноса (30) в тази единствена категория, която се различава значително от традиционните търговски потоци по отношение на обемите и произхода и създава риск от поява на дисбаланс на пазара на Съюза.
 (58)
 Комисията отбелязва, че над 70 % от общия обем на тарифната квота за тази категория съответства на регистрираните в миналото търговски потоци, свързани с определен брой видове на продукта, използвани главно в големи инженерни проекти. За сметка на това действителното използване на тарифната квота за тази категория продукти показва, че някои държави я използват за износ на видове на продукта, които не се използват в големи инженерни проекти, в количества, надхвърлящи все повече традиционните им търговски обеми (в някои случаи увеличението е десетократно) за сметка на други участници на пазара, както на национално равнище, така и износители. По тази причина Комисията счита, че настоящата система на управление на тарифните квоти е довела до положение на неоправдано изтласкване.
 (59)
 При липсата на корекция, ако има големи инженерни проекти, изискващи специфични тръби през третата година от прилагането на мерките, има риск от невъзможност за осигуряване на всички обеми на тарифната квота, които следва да съответстват на тези специални тръби, тъй като те биха били изтласкани от останалия внос.
 (60)
 Поради това Комисията счита, че е необходимо да се направи корекция в настоящата концепция на квотата, за да се предотврати появата на горепосочения нежелан дисбаланс. Най-подходящият начин за ефективно справяне с горното положение е разделянето на тази категория на две: първа тарифна подквота (категория 25A), която следва да включва кодовете по КН, обикновено използвани в големи инженерни проекти (31), и втора тарифна подквота (категория 25Б), включваща останалите кодове по КН, които не се използват в такива проекти (32). Разделянето е просто и не изглежда да създава несъразмерна тежест за митническите органи.
 (61)
 Що се отнася до управлението на тези подкатегории, категория продукти 25A ще се състои от една-единствена